Santyaqo Bueno

Santyaqo İqnasio Bueno Ssiutto (; 9 noyabr 1998, Montevideo, Uruqvay) — Sequnda Liqa təmsilçilərindən olan Barselona B klubunda müdafiəçi kimi çıxış edən peşəkar Uruqvay futbolçusu.

 Bioqrafiya 
Bueno peşəkar karyerasına paytaxt klubu olan Penyarol klubunda başlamışdır. Erkən illərində Santyaqo klubunda çıxış etdikdən sonra Penyarolun əsas komandasına qoşulmuşdur. Lakin bu klub ilə heç bir rəsmi oyuna çıxmamışdır. Bueno 2017-ci ilin əvvəllərində İspaniya klubu olan Barselona klubu ilə 2019-cu ilə qədər müqavilə imzalamışdır. Transferin dəyəri isə 1 milyon avro olmuşdur. 2018-ci ilin yanvar ayında Bueno Peralada-Jirona B klubuna icarəyə verilmişdir.

 Milli karyerası 
2015-ci ildə Bueno Uruqvayın gənclərdən ibarət milli komandası ilə Paraqvayda keçirilən Cənubi Amerika Gənclər Çempionatında iştirak etmişdir. Turnirdə Bueno Boliviya, Çili, Kolumbiya, Braziliya, Paraqvay və iki dəfə Argentina və Ekvador milli komandalarına qarşı oyunlarda meydana çıxmışdır.

2017-ci ildə Bueno Uruqvayın gənclərdən ibarət milli komandası ilə Ekvadorda keçirilən Cənubi Amerika Gənclər Çempionatında iştirak etmişdir. Turnirdə Bueno Peru, Boliviya və iki dəfə Venesuela milli komandalarına qarşı oyunlarda meydana çıxmışdır.

2017-ci ildə Bueno Uruqvayın gənclərdən ibarət milli komandası ilə Cənubi Koreyada keçirilən Dünya Gənclər Çempionatında iştirak etmişdir. Turnirdə Bueno İtaliya, Yaponiya, CAR, Səudiyyə Ərəbistanı, Portuqaliya və Venesuela milli komandalarına qarşı oyunlarda meydana çıxmışdır. Santyaqo turnidə bir qolla yadda qalmışdır.

 Uğurları 

 Milli komanda 
 Uruqvay U-20
  Cənubi Amerika Gənclər Çempionatı — 2017

 İstinadlar 

 Xarici keçidlər 
 Статистика на soccerway

Kateqoriya:Uruqvay futbolçuları
Kateqoriya:Uruqvayda doğulanlar
Kateqoriya:Uruqvayın kişi futbolçuları
Kateqoriya:Barselona FK oyunçuları
Kateqoriya:Barselona FK oyunçuları
Kateqoriya:Vulverhempton Uonderers FK oyunçuları
Kateqoriya:İngiltərə Premyer Liqası oyunçuları
Kateqoriya:İspaniya ikinci B futbol divizionunun oyunçuları
Kateqoriya:Uruqvay milli futbol komandasının oyunçuları
Kateqoriya:La Liqa oyunçuları
Kateqoriya:İspaniya ikinci futbol divizionunun oyunçuları